Jean Gibson

Tartalom jegyzék

Előszó

Miért utómunka?

1. Lecke: Elmélyíteni az üzenetet

2. Lecke: Üdvbizonyosság

3. Lecke: Bemerítés

Függelék a bemerítéshez

4. Lecke: Naponkénti közösség az Atyával

Függelék: Áhítat jegyzék

Függelék: Imalista

5. Lecke: Imádkozás

6. Lecke: Keresztyén élet

7. Lecke: Közösség az Atyával

8. Lecke: Isten uralma

9. Lecke: A Gyülekezet

10. Lecke: Bizonyságtevés

Függelék: Személyes bizonyságtételem

Függelék: Bizonyságtevés

Függelék: Bizonyságjegyzék

11. Lecke: A Szent Szellem

12. Lecke: Isten akarata

Hogyan tovább?

Előszó

Útmutató – mire?

Úgy amint a csecsemőnek szüksége van a szülői gondoskodásra, úgy a újszülött keresztyénnek is szüksége van útbaigazításra az új szellemi életben. Adagolt információ és az érett hívők életpéldája lényeges segítség a szellemi növekedésben.

Ebben szeretne ez a könyv segíteni.

Márpedig Pál az ilyen helyzeteket eléggé komolyan vette. 1Thes 2,8-ban azt írja: “Így felbuzdulva irántatok, készek valánk közleni veletek nemcsak az Isten evangyéliomát (információt), hanem a mi magunk lelkét (életét) is, (példakép) mivelhogy szeretteinkké lettetek nékünk.”

Mire való tehát ez az útmutató?

Különösen három területen jelent ez a könyv segítséget:

1. Az utómunka céljait komolyan venni, mert: aki nem ismeri a célt, az utat sem fogja megtalálni!

2. Világos látást közvetít az utógondozásban

3. Buzdít egy következetes utómunkára

Ezen a területen a keresztyén gyakorlatban sok hiányosság van. Nem szánalmas helyzet, hogy az újonnan megtértek sorozata, megtérésük után, légüres térben lebeg? Ki törődik ezekkel a “zsenge növényekkel”? Vajon Isten és a “Jó Hír” nem túl szent ahhoz, hogy a tanítvánnyátételt hanyagul kezeljük?

Mivelhogy a hanyagság soha nem lehet a mi válaszunk, ezért minden odaszánt keresztyénnek sok örömet és kitartást kívánunk a kurzus végrehajtásában. Mindenkinek, aki a tanítványképzés munkájában részt vesz, kívánjuk, hogy legalább olyan buzgósággal végezze a munkát, mint amilyent elvár az újonnan megtérttől.

Néhány megjegyzés a kivitelezéshez:

1. Adjál egy példányt az “Első lépések”–ből az újonnan megtértnek. Egy példányra a kísérőnek is szüksége van.

2. Legalább egyszer hetente találkozzatok!

3. Kérd meg az újonnan megtértet, hogy dolgozza át otthon a leckét.

4. Elengedhetetlen a kísérőknek, hogy egy pár nappal a találkozás előtt, áttanulmányozza a leckét. Azonkívül gondolja meg jól, hogy fogja az időt beosztani, és milyen kérdéseket fog megtárgyalni.

5. Itt ott még további előkészítő munkákat is el kell végeznie a kísérőnek, ami több időt igényel.

6. A sok ima elmaradhatatlan az utómunkában, különösen kell imádkozzunk tapintatosságért és kitartásért.

Miért utómunka?

Az utómunka azt jelenti, hogy egy újonnan megtértnek, aki döntött az Úr Jézus mellett, segítünk jól elindulni a Krisztuskövetésben. Ez nagyon fontos ahhoz, hogy megerősödjön a hitben.

Mi az utómunka?

Az utómunka szellemi bátorítást és gyakorlati tanácsadást jelent közvetlen a döntés után. Egy ugyanolyan nemű érettebb hívő kell végezze. Ez az utómunka egy sorozat egyszerű Biblia leckét tartalmaz kezdőknek, de ugyanakkor imát is, tanácsot és szükség szerint más segítséget is. Normális körülmények között egy órát hetente találkozza-tok, hogy megbeszéljétek a leckét. Azonkívül elmaradhatatlan a telefonkapcsolat és a közös tennivalók.

Miért végzünk utómunkát?

A jó utómunka szükséges, hogy megőrizzük az evangélizáló törekvéseink gyümölcsét azáltal, hogy segítséget nyújtunk az újonnan megtérteknek. Van amikor egy felületes vagy nem öszinte megtérés lesz nyilvánvaló, és akkor kell segítsünk, hogy valódi legyen.

Hogyan végezzük az utómunkát?

A kísérő, aki felelősségteljesen végzi az utómunkát, barát és bátorító kell legyen. Nem elég csupán a helyes válaszokat átnézni. A leckék csak segédeszközök amelyeket használunk. Nem tudásról van szó elsősorban. Sokkal fontosabb a változás szokásokban és hozzáállásokban, de ugyanakkor az alapdolgok begyakorlása is (áhítat, ima, bizonyságtétel, győzelem a bűn felett stb.)

A döntő egy minőségi munka és a kísérő jó példaképe. Segít neked, ha figyelembe veszed a következőket:

1. Mutass igazi érdeklődést az újonnan megtért barátod felé. Nem szabad az a benyomása legyen, hogy csak kötelességből teszed.

2. Mélyítsd el a kapcsolatot vele, hogy lássa, hogy megbízhat benned.

3. Imádkozzál vele hangosan, és így mutasd meg neki, hogy kell imádkozni.

4. Saját életedből mutasd meg neki, hogy bízol Isten Igéjében. Értesd meg vele viselkedésed által, hogy Isten Igéje életszükséglet és megbízható.

5. Tervezd meg előre a találkozásokat, hogy az időt tudjátok minél jobban kihasználni.

6. Bizonyosodjál meg afelől, hogy jól átgondoltad a leckét mielőtt átvennétek együtt.

7. A következetesség a házi feladat elvégzésében és a találkozásokban jelzi azt, hogy mennyire komolyan veszi az Urat az újonnan megtért. Magyarázd meg neki ezt az összefüggést.

8. Kábítószert, alkoholt, erkölcstelen kapcsolatokat és más romboló befolyásokat rögtön fel kell adjon. Motiváljad őt, hogy elkötelezze magát erre. De ahhoz, hogy a jellemünkben növekedjünk időre van szükség (türelem, önfegyelem stb.)

9. A megbocsátás és bizonyos dolgok helyre hozása a Krisztusban való új tartozékai. Beszélj meg vele fontos területeket: Vissza kell-e adni lopott dolgokat, vagy be kell ismerni lopásokat? Csalást, hazugságokat kel-el rendezni? Meg kell bocsátani elszenvedett igazságtalanságot vagy keserűséget? Helyre lehet-e állítani kapcsolatokat?

10. Valószínű, hogy különböző családi problémákat is meg kell beszélni. Vigyázz, ne terhelj senkit túl sok tanáccsal. Adj időt és lehetőséget a Szent Szellemnek, hogy végezze el a szükséges változást.

Az utómunka eredménye nagyobb mértékben függ az újonnan megtérttől, mint tőled. Döntő az, ha meg van benne a készség. Ő felelős az Úr előtt. Hadd a felelőséget arra, akire tartozik. Tedd meg a legjobbat, ami tőled telik, de te nem vagy felelős sem a csődért, sem a sikerért.

Utasítás az 1. Leckéhez

Hogyan lehet valaki Isten gyermeke?

Elmélyíteni az üzenetet

Célok:

1. Megvizsgálni az újonnan megtért vallomásának a valódiságát.

2. Egy kapcsolatot kialakítani vele.

Eljárásmód:

1. Tisztázni az Evangélium megértését. Vedd át a leckét az újoncoddal, olvasatok el minden igét összefüggésében, és próbáld meglátni, hogy mindent megértett és mindenről meggyőződött.

2. Tanuljátok meg együtt a Róm 10,9-et.

3. Értesd meg vele a szükségességet, hogy szakítson minden bűnös gyakorlattal. Adjál konkrét utasításokat, milyen szokások, gondolatok, és hozzáállások nem kedvesek az Úrnak, és próbáld meg, hogy ne szorítkozzál csupán általánosságokra, hanem érintsél konkrét problémákat.

Feladatok:

1. Add a következő feladatokat:

“Valld meg Krisztust legalább egy embernek!, Legjobb lenne egy nem keresztyénnek.”

2. “Kezd el naponta olvasni a Bibliát (minden nap egy részt a János ev.). Írd fel a kérdéseket, és az ígéreteket, amelyekkel találkozol.”

3. Szoktasd meg, hogy hét közben is hívjon fel, ha szüksége van tanácsra, segítségre vagy imatámogatásra.

Megjegyzés:

- a célok alatt azokat a fejlődési szinteket értjük, amelyeket el szeretnénk érni az újonnan megtérttel minden leckénél.

- Az eljárásmódnál utasítást adunk a kísérőnek, hogyan vezesse a találkozást.

- Feladatok alatt pedig házi feladatot értünk amit az újonnan megtértnek el kell végeznie

Utasítás a 2. Leckéhez

Isten gyermekének bizonyossága

Üdvbizonyosság

Célok:

1. Megértetni az újonnan megtérttel a Jézus Krisztusnak való odaszánás komolyságát.

2. Megmutatni az Igéből az alapokat az üdvösségünk bizonyosságának.

Eljárásmód:

1. Visszapillantás és ismétlés:

1. Mi minden történt az utolsó találkozás óta “újoncod” életében?

2. Vegyétek együtt át az ígéreteket és a kérdéseket, amelyekkel találkozott a naponkénti Biblia olvasásban (a kérdéseket esetleg az óra végére hagyni).

3. Hallgasd ki az igeverseket, amelyeket meg kellet tanuljon kívülről.

1. Tegyél fel egy pár kérdést, hogy megértesd vele az odaszánásának komolyságát.

1. Kérdéspéldák: “Mire alapozod üdvösséged reménységét?”

“Milyen változásokat vettél észre életedben?”

Figyelj arra, hogy ne tedd a szájába a választ (ez a hiba nagyon gyakori).

2. Utóbbi alkalommal azt a feladatot kapta, hogy legalább begy embernek vallja meg az Úr Jézust. Érdeklődjél a megtapasztalása felől és tedd fel a következő kérdést: “Mit feleltél volna neki, ha megkérdezett volna, hogyan lehet ő is igazi keresztyén” Hogyha az “újoncod” érzelmekre alapozik akkor figyelem! Tegyél meg mindent annak érdekében, hogy igazán megértse az Evangéliumot, hogy a bűn felismeréséhez jusson, és meggyőződjön arról, hogy szüksége van igazi bűnbánatra, és arra, hogy életét teljesen az Úr Jézus uralma alá helyezze, Ha valamely területen nem minden világos, akkor előbb ezeket kell tisztázni, mielőtt az üdvbizonyosságról beszéltek.

1. Most vegyétek át a leckét “Isten gyermekének a bizonyossága”. Ahhoz, hogy elkerüljük a félreértést, kérdéseket kell feltennünk.

Például János 5,39:

“Miért mondta nekik ezt Jézus?”

“Mit értett ez alatt?”

vagy a 2. kérdésnél:

“Mi az Evangélium tartalma?”

“Mi a hit?” “Hogy kaphatunk hitet?”

2. Most vegyétek át együtt az igehelyeket, amelyek beszélnek az üdvbizonyosságról. Hangsúlyozzad, hogy ezek az igék azokra érvényesek, akiknek üdvözítő hitük van, nem pedig azokra akik néha imádkoznak.

1. Kulcsigevers: 1János 5,11-13

2. Főpontok:

1. az alap: Az Ő igéje (János 1,12)

2. tudhatjuk, hogy:

örök életünk van (János 3,16)

bűnbocsánatunk van (Kol 2,13)

Isten gyermekei vagyunk (János 1,12)

1. Ha világos az üdvössége és látszik a változás az életében, akkor add neki a harmadik leckét a függelékkel.

2. Emlékeztesd arra, hogy tartsa veled a kapcsolatot. Légy te is kezdeményező, hívd fel és mélyítsd el a barátságot.

Utasítás a 3. Leckéhez

Az Úr Jézust nyilvánosan megvallani

Bemerítés

Célok:

1. Tanítás a bemerítés fontosságáról minden keresztyénnek (hívőnek). Bemerítésen azt értjük amely a megtérés után történik.

2. Megmutatni az igéből a bemerítés jelentőségét és azt, hogy a bemerítés nyilvános megvallása az Úr Jézusnak személyes Úrként és Megváltóként.

Eljárásmód:

1. Visszapillantás és ismétlés:

1. Mi történt az utolsó alkalom óta?

2. Vegyétek át az ígéreteket és a kérdéseket amelyekkel találkozott.

3. Hallgasd ki az igeverseket (mindegyiket)

1. Beszéljétek meg a leckét: “Az Úr Jézust nyilvánosan megvallani”

1. Értesd meg vele, hogy az Úr Jézus parancsa a bemerítés.

2. Olvassátok el együtt a Róm 6,3-5 és engedd, hogy ő magyarázza meg a bemerítés jelentőségét úgy ahogy ő érti.

1. Ha kiosztottad a függeléket is a bemerítésről, akkor nézzétek át együtt. Tedd fel a következő kérdéseket:

“Mit jelent ez a te számodra?”

“Mit szeretnél tenni és miért?”

2. Ha a fiatal hívő még nincs bemerítve, akkor hadd gondolkozzon el vajon nem kellene ez legyen a következő lépése. Itt fontos megértetni, hogy nem egy személyes próbáról van szó, hanem a bemerítés, a külső jele a belső átadásának az Úr Jézusnak. Ő akarja ezt így!

Feladatok:

1. Olvassa tovább a János ev. és jegyezze fel a kérdéseket és az ígéreteket amelyekkel találkozik

2. Ezeket hozza el következő alkalommal

3. Emlékeztesd, hogy maradjon kapcsolatban veled a hét folyamán.

4. Egy további feladat lenne, hogy olvasson valamit az áhítatról következő alkalomra.

Függelék a 3. leckéhez:

A Bemerítés

Egy utasítás:

Kérd az Urat arra, hogy nyissa meg a szívedet, és tanítson igéje által. Olvasd aztán át egyszer a leckét, hogy legyen egy általános képed, aztán tanulmányozd át alaposan és keressél ki minden igehelyet.

Bibliai értelmezése a bemerítésnek

1. A bemerítés – egy első engedelmességi lépés!

Sok különbség van az egyházi hagyományokban a keresztséggel kapcsolatosan. Érett keresztyéneknek is különböző véleményük van. Mégis a bemerítés az Úr Jézus parancsa marad minden követője felé: “Kereszteljétek meg őket az Atyának, a Fiúnak és a Szent Szellemnek nevében” mondta (Máté 28,19) A hívők legyenek bemerítve amikor meg lesznek mentve (Márk 16,16). Az első keresztyéneknek ezt hűségesen tanították, és ők engedelmeskedtek (Ap. Csel 2,38.41; 8,12.36-39; 9,18;10,47; 16,15.33; 18,8; 22,16) Ez volt az első engedelmességi lépésük. Ezáltal sokan kitették magukat az üldöztetésnek. Keresztyénekké lettek, és készek voltak ezt nyilvánosan is megvallani a keresztség által, Uruk és Megváltójuk parancsára.

2. Ki legyen bemerítve?

Az Új Testamentumban nincsen feljegyzés arról, hogy valaki meg lett volna keresztelve anélkül, hogy megvallotta volna hitét az Úr Jézus Krisztusban. A megváltás előtt való keresztséget sok egyházban gyakorolják, de semmi igei alapja nincsen. A Bibliában fordítva van: először a hit azután a keresztség - “Aki hisz és megkeresztelkedik …” (Márk 16,16). Péter Pünkösdkor azt mondta az üdvözülendőknek: “Térjetek meg és keresztelkedjetek meg” (Csel 2,37-38). A szerecseni komornyik is előbb megvallotta a hité és utána keresztelte meg Filep (Csel 8, 37-38; 18,8). Mi hit által üdvözülünk (Ef 1,13; 1Kor 15,1-4), ehhez nem tartozik a keresztség (1Kor 1,17). Előbb a megtérés és a Krisztusban való hit kell (Csel 20,21).

3. És a gyermekkeresztség?

Annak ellenére, hogy az Új Testamentumban sehol sem olvasunk gyermekkeresztségről, sok egyház már nagyon régóta gyakorolja. Ennek a történelmi indokai a következők: (1) hogy a kisgyermek meg legyen mentve a pokoltól, (2) hogy megkezdődjön a megváltás folyamata és majd később a “konfirmálással”, vagy “bérmálással” beteljesedik, vagy (3) hogy a szülőknek és keresztszülőknek tudatosuljon a keresztség által a keresztyén nevelésnek a fontossága. Az a gondolat, hogy a keresztség hiánya miatt, a gyermek elkárhozik, egy nagyon rossz vélemény Istenről. De azt a gondolatot sem képviseli az Írás, hogy a keresztségkor elkezdődik a megváltás folyamata, amely által a gyermek kegyelmet kap. Akármilyen szép is legyen a keresztség ünnepélye, az Új Testamentumban nem találkozunk vele.

4. Mit jelent a hitkeresztség?

Amikor vízről van szó általában tisztulásra gondolunk, de a hívő csak az Úr Jézus vére által lesz tiszta. A bibliai jelentsége a bemerítésnek halál, temetés és feltámadás (Róm 6,3.5). Krisztus meghalt a mi bűneinkért és feltámasztatott a mi megigazulásunkért. A megváltásban Isten mindezt nekünk tulajdonítja és “Krisztusba” helyezz. Mi Ővele együtt meghaltunk, és Isten szemében Ővele együtt fel is támadtunk (Kol 3,1-3; Róm 6,6-11). A bemerítés tehát jel vagy kép arról ami már megtörtént a hívőnek. A hívő, a vízkeresztség által szimbolikusan meghal, eltemettetik és feltámad. Így azonosul a hívő Krisztussal aki érte meghalt, eltemetetett és feltámasztatott. Így vallást tesz arról, hogy egy Krisztussal. A “keresztség a jó lelkiismeret keresése Isten iránt” (1Péter 3,21). A hívő vallást tesz nyilvánosan: “Krisztus a kereszten mindent megtett üdvösségem érdekében, én ezt elhittem az én szívemben, és nyilvánosan is megmutatom úgy ahogy ezt Ő parancsolta. Én azonosulok Ővele. Ez az azonosulás azt is magában foglalja, hogy ezentúl valódi “keresztyén” életet élek és vele járok.

Továbbá a bemerítés a hívő hovatartozását is jelképezi. Kol 2,11-12 a keresztséget összefüggésbe hozza a körülmetéléssel*. Minden fiúgyermeket körülmetéltek 8 napos korában. Ezzel azt fejezték ki, hogy ez a fiú Isten földi népéhez tartozik, tehát Istenhez. Ezt a tényt ragadja ki Pál, hogy érthetővé tegye: Mint Isten gyermeke, te most minden újjászületett keresztyénnek a közösségéhez tartozol. Így a keresztség az uralmi váltást is kifejezésre juttatja. Ahogy 1Thes 1,9-ben olvassuk: megtértek a bálványoktól Istenhez. A bemerítés által ezt a belső változást teszem láthatóvá. A keresztelendő vallást tesz: “A Sátánnak nincs már uralmi joga felettem. Én egyedül Isten uralma alatt élek”.

Összefoglalás

Krisztus parancsolta, hogy keresztelkedjünk meg. A keresztyénség kezdetétől a hívők engedelmeskedtek, és bemerítették őket. Úgy ahogy erkölcsös életet élünk, megemlékezünk Róla a kenyértörés által, a mi Krisztusban vetett hitünket megvalljuk, és összegyűlünk más hívőkkel, úgy kell engedelmeskednünk a keresztség területén is. A keresztség nem az üdvösségünk érdekében fontos, hanem mint bizonyosság az emberek felé. Azután be is kell bizonyítanunk a mi vallástételünk valódiságát azáltal, hogy egy keresztyén életet élünk.

Mit jelentenek ezek a gondolatok a te számodra? Mit akarsz tenni és miért? Írd le a gondolataidat erről!

* A Kol 2,11-12 a körülmetélés jelentőségéről beszél, nem arról a korról, amelyben végezték. Így a körülmetélés nem lehet párhuzam a gyermekkeresztséghez.

Utasítás a 4. Leckéhez

Naponkénti közösség az Atyával

Célok:

1. Felmutatni az áhítatnak a fontosságát, annak az időnek, amit egyedül az Úrral töltök imában és igeolvasásban.

2. Ehhez gyakorlati útmutatást – az elején segítséget – adni, majd kitartásra biztatni.

Eljárásmód:

1. Visszapillantás és ismétlés:

1. Mi történt utolsó találkozás óta az ő életében?

2. Vegyétek együtt át az ígéreteket és kérdéseket, amelyekkel találkozott a János Evangéliumában a naponkénti Biblia olvasás során.

3. Hallgasd ki a kívülről tanult igeverseket.

2. Beszéljétek meg a válaszait a leckére “Naponkénti közösség az Atyával” és esetleg más leckéket.

3. Nézzétek át együtt az igeverseket amelyek az áhítat fontosságát és alapelemeit mutatják. A következő igehelyek vázlatot képezhetnek.

1. A fontossága (1Péter 2,2; Márk 1,35)

2. A célja

1. Istenre hallgatni az ige által (Máté 4,4)

2. Imában Istennel beszélgetni (Zsolt 5,3)

3. Az ideje (Zsolt 119,147-148)

4. A helye (Márk 1,35)

5. A kivitelezése (lásd D és E)

4. Mutasd meg neki, hogyan készíthet egy áhítatos füzetet. Mindenképpen legyen hely feljegyzéseknek és imatémáknak. Egy egyszerű A4-es füzet alkalmas lehet. Egy példát találsz a függelékben. Másold ezeket le, és add tovább!

Az áhítatos füzetről beszéljetek részletesen, a fiatal hívő vezesse rendszeresen, és hozza el az alkalmakra.

5. Tartsatok együtt áhítatot. Vezesd őt az áhítatban egy rövid igehelyben, és írjátok fel a megfigyeléseket. Jó legalább 15 percet az igével és 5 percet imában tölteni. Addig kérdezd vissza, és beszélgessetek ameddig jól megérti.

Feladatok:

1. Tegyél ajánlatot a további olvasásra, ha kész lesz a János Evangéliumával. Az Új Testamentumból a Márk Evangéliuma, vagy az Ó. T. A Zsoltárok vagy Példabeszédek.

2. Minden alkalomra hozza el a kérdéseket, az ígéreteket és az áhítatos füzetet.

3. Bátorítsad, hogy tartsa veled a kapcsolatot hét közben is.

Függelék 4. leckéhez:

Áhítat jegyzék

Dátum:___________Igehely: ____________________

Cím (milyen címet adnék az elolvasott fejezetnek?): _____________________________________________

__________________________________________

_____________________________________________

Összefoglalás (foglald össze saját szavaiddal azt, amit olvastál):

_____________________________________________

_____________________________________________

_____________________________________________

_____________________________________________

Alkalmazás (Hogyan tudnám alkalmazni az olvasottakat az én életemben? Milyen konkrét utasítást kapok?):

_____________________________________________

_____________________________________________

__________________________________________________________________________________________

_____________________________________________________________________________________

Függelék a 4. leckéhez:

Imalista

Dátum

Imakérés

Meghallgatás

Utasítás a 5. Leckéhez

Az Atyával beszélgetni

Imádkozás

Célok:

1. Mutassuk be a hűséges hathatós imaélet fontosságát.

2. Mutassuk be az Igéből a hathatós ima feltételeit és akadályait.

3. Az imatémákat rendezni, hogy a fiatal hívő tanuljon rendszeresen imádkozni.

Eljárásmód:

1. Visszapillantás és ismétlés:

1. Mi történt a múltkori találkozás óta az ő életében? Mesélj te is valamit a te életedből.

2. Vegyétek együtt át az ígéreteket és a kérdéseket amelyekkel találkozott a Bibliaolvasáskor.

3. Hallgasd ki a kívülről tanult igeverseket.

1. Vegyétek át a leckét: “Az Atyával beszélgetni”

1. Segítsd hogy megértse a hathatós ima feltételeit és akadályait.

2. Bátorítsd, hogy használja a napi imádkozásban ezt a felállítást: imádat, bűnvallás, hála, és kérések.

1. Emlékeztesd az imalistára a múlt hétről és nézd hogyan használja.

Utasítás a 6. Leckéhez

Isten gyermekének győzelmes élete

Keresztyén élet

Célok:

1. Megmutatni, hogy a győzelmes életet Isten ígérte meg, és ez kellene legyen a normális helyzet Isten minden gyermekének.

2. Megmutatni hogyan lehetséges győzelmes élet az Úr Jézus élete és halála alapján és azáltal, hogy a hívő ember Krisztusban van.

Eljárásmód:

1. Visszapillantás és ismétlés:

1. Mi történt még az utolsó találkozás óta az ő életében?

2. Hogy megy az áhítat? Figyeld a rendszerességet, bátorítsd; kérd, hogy közölje azt amit az Úr neki mutatott.

3. Kérdezd ki az igeverseket és beszélgessetek esetleges más feladatokról.

1. Beszéljétek meg a leckét “Isten gyermekének győzelmes élete”.

2. Nézzétek együtt át mit mond az Írás a győzelmes életről. Magyarázd meg neki, hogy a normális keresztyén élet győzedelmes élet. Ezt Isten maga mondja. Az Úr Jézus minden feltételt megteremtett ehhez. Tedd egészen világossá előtte, hogy mi Őbenne vagyunk, és Ő bennünk van (Ján 14,20). Győzelmünknek az alapja az Ő győzedelmes élete és műve, valamit az, hogy mi Őbenne vagyunk. Engedjük, hogy Ő éljen bennünk – ez győzelemre visz. Magyarázd meg az alapelvet: “Tudjátok – tartsátok magatokról – adjátok oda magatokat – járjatok” Róm 6-8-ból, és mutasd meg melyik a hívő része ebben. Használd a következő felállítást:

A Győzelem ígérete

- Bövölködő élet (Ján 10,10b)

- Gyümölcsöző élet (Ján 15,16a; Gal 5,22-23)

- Győzelmes élet (1Kor 10,13; 1Ján 5,4)

A győzelem előfeltétele

- Krisztus legyőzte a világot (Ján 16,13; Gal 6,14)

- Krisztus legyőzte a (bűn) testet (Róm 6,6; 8,3)

- Krisztus legyőzte a sátánt (Zsid 2,14)

(Hangsúlyozd a kereszt jelentőségét a mindennapi életben. Irányítsd gyakorlati példákra (mint például régi barátságok, szokások vagy nézőpontok feladása), és hadd, hogy említsen más alkalmazási területeket is.)

A gyakorlati út a győzelemre

- Tudni (Róm 6,3-10)

- Ahhoz tartani magunkat (Róm 6,11)

- Oda adni magunkat (Róm 6,12-13; 12,1-2)

- Járni (Róm 8,4)

Utasítás a 7. Leckéhez

Állandó közösség az Atyával

Közösség az Atyával

Célok:

1. Megmutatni a különbséget a hívő ember változhatatlan kapcsolata Istennel és Istennel való közössége között.

2. Megértetni, hogy a szentségben való élet a bizonyítéka az igazi megtérésnek.

3. Megmutatni az utat, ahogyan helyre állhat a bűn miatt megzavart közösség Istennel.

Eljárásmód:

1. Visszapillantás és ismétlés:

1. Mit csinált az utolsó találkozás óta?

2. Hogyan haladt előre az áhítattal? Beszéljétek meg az ígéreteket amelyekkel találkozott az Ige olvasásban.

3. Kihallgatni az Igeverseket. Figyeld, hogy lelkiismeretesen ismételje át az összes igeverset.

1. Beszéljétek meg a leckét: “Állandó közösség az Atyával”

2. Tisztázzad vele a különbséget egy erősen álló kapcsolat és a közösség között (mint helyzet és gyakorlati kihatás), és értesd meg vele ugyan akkor, hogy a lehetőség, hogy helyre állhat a megzavart közösség, nem érthető félre, nem értelmezhető a bűnözésre való szabadságként. A bűnnel kapcsolatosan inkább Isten iránt való engedelmesség és engedetlenségről van szó, mint győzelemről vagy vereségről. Mutass rá arra a különbségre, amikor valaki vétkezik, vagy bűnben él. Aki Istentől született nem cselekszik bűnt (1Ján 3,9) tehát nem marad a bűnben. Mivelhogy azért mégis vétkezik, naponta el kell rendezze bűneit Istennel.

Utasítás a 8. Leckéhez

Engedelmeskedni az Úrnak

Isten uralma

Célok:

1. Megértetni a fontosságát, hogy minden életterület legyen Isten uralma alatt.

2. Megmutatni mit jelent gyakorlatilag a hétköznapokban Krisztus uralma alatt élni.

Eljárásmód:

1. Visszapillantás és ismétlés:

1. Mi történt az ő életében az utolsó találkozás óta?

2. Beszélgessetek kérdésekről és gyakorlati alkalmazásokról Bibliai kijelentésekkel kapcsolatosan amelyekkel találkozott a naponkénti Bibliaolvasásban. Te is közöld vele, amit az Úr neked mutatott ezen a héten.

3. Igeversek kihallgatása.

1. Beszéljétek meg a leckét “Engedelmeskedni az Úrnak” Figyelj a pontos és személyes válaszokra a 2,5,7. és 8. kérdésre, különösen az utolsó kérdésekre a “Kérlek, tedd fel magadnak a következő kérdéseket:” cím alatt.

2. Meg kell értenünk, hogy az alárendeltség abszolút engedelmességet kér, tehát: Ő uralja most életemet (Luk 6,46; Róm 12,1), engedelmességünk által hozzuk a bizonyságát annak, hogy üdvösségünk van (1János 2,3-4) és hogy szeretjük Urunkat (János 14,15). Mindazok után, amit tett érettünk, természetes kellene legyen, hogy engedelmeskedünk neki (2Kor 5,15). Ez csak jó nekünk (Róm 8,28; Luk 6,47-49).

Segíts a fiatal hívőnek, hogy felismerje hogyan kell megnyilvánuljon Krisztus uralma életében gyakorlatilag, és próbálj találni legalább egy területet életében ahol a leckét máris alkalmazhatja.

Utasítás a 9. Leckéhez

Közösség Isten gyermekeivel

A Gyülekezet

Célok:

1. Világossá tenni a az aktív együttmunkálkodás és egyelő, Krisztus-központi és Biblia-hű gyülekezetbeni tagság fontosságát.

2. Rámutatni egy ilyen tagságnak a felelőségére.

3. Bemutatni a hívő viszonyát a gyülekezet vezetőségéhez Bibliai szempontból.

Eljárásmód:

1. Visszapillantás és ismétlés:

1. Mi történt életében az utolsó találkozás óta?

2. Beszélgessetek minden kérdésről amelyekkel találkozott a naponkénti Biblia olvasásban és a gyakorlati alkalmazásokról.

3. Igeverseket kihallgatni (a régieket is!)

1. Beszéljétek meg a leckét: “Közösség Isten gyermekeivel”.

2. Nagyon fontos megnyitni a látását a fiatal hívőnek arra, hogy miért válik a javunkra a hívőkkel való közösség parancsa (Zsid 10,25). Nem csupán a részvételről van szó vasárnap reggel, hanem inkább arról, hogy aktívan, adva és kapva, részt vegyünk a gyülekezeti életben. Mutasd be a fontosságát és az áldását a részvételének a négy területen Csel 2,42-ből:

1. Az apostolok tanítása (Titus 1,9) – a kemény, kiegyensúlyozott, biztató és szisztematikus tanítása az Igének gyümölcsöző lesz a személyes Biblia tanulmányban.

2. A közösség (Zsid 10,24-25; Péld 27,17) – a fiatal hívőnek szüksége van biztatásra, intésre, bátorításra és szeretetre a Krisztusban való testvérek részéről.

3. A kenyértörés (Csel 20,7; 1Kor 11,23-26) – a fiatal hívő legyen engedelmes abban is, hogy megemlékezik az Úrról az Ő parancsa szerint. A kenyértörés arra van, hogy imádatra vezessen.

4. Az ima (Csel 12,12) – a közös ima és az egymásért való ima része a gyülekezeti életnek.

Továbbá a fiatal hívő meg kell értenie a vezetési alapelveket, amelyeket Isten fektetett le a gyülekezetben, és bízza magát a vének gondoskodására, vezetésére és védelmére (Zsid 13,17; 1Péter 5,1-5).

D. Bizonyosodj meg afelől, hogy csatlakozik egy Krisztus-központú, Biblia-hű gyülekezethez.

Utasítás a 10. Leckéhez

Másoknak megmutatni az örök élet útját

Bizonyságtevés

Célok:

1. Világossá tenni a hűséges és hatásos bizonyságtevés fontosságát szolgálatának az elveszettek felé.

2. A fiatal hívőnek kézbe adni egy világos, egyszerű bemutatását az evangéliumnak, kísérő igeversekkel együtt.

3. Segíteni neki a személyes bizonyságát hatásosan előadni.

Eljárásmód:

1. Visszapillantás és ismétlés:

1. Mi minden történt az utolsó találkozás óta?

2. Beszéljétek meg a kérdéseket amelyekkel találkozott a naponkénti Biblia olvasásban, és foglalkozzatok az igének gyakorlati alkalmazásával.

3. Az igeverseket kihallgatni; figyelj a pontosságra.

1. Beszéljétek meg a leckét: “Másoknak megmutatni az örök élet útját”

2. Mutasd meg neki, hogy az evangélizálás, Urunknak a parancsa (Csel 1,8; Luk 24,46-47) és próbálj érdeklődést kelteni benne az elveszettek iránt (Máté 9,36; 13,41-43). Tedd tudatossá előtte a felelőségét az elveszettek iránt, akik közelében vannak (Ezékial 33,1-9). Annyira meg kell értenie az Evangéliumot, hogy képes legyen egyszerűen, de teljesen bemutatni azt, és minden lépéshez kell tudjon kívülről igeverset, amellyel alátámassza a mondottakat. Adjál neki ugyanakkor ötleteket, hogyan terelheti a beszélgetést szellemi dolgokra, és kritériumokat, amelyekkel felmérheti, hol tart embertársa.

3. Segíts neki kiválasztani embereket a környezetéből (rokonok, ismerősök, barátok), akiknek bizonyságot tegyen az Úr Jézusról. Buzdítsad rendszeres imádkozásra az ő megmentésükért és lehetőségekért a bizonyságtevésre.

4. Vedd még egyszer a bizonyságát a 3. leckéből, és mutasd meg neki, milyen a személyes bizonyság, és hogyan tudja ezt használni az evangélizáló beszélgetésekben.

Feladatok:

1. Írja le a személyes bizonyságát a következő alkalomig. A ennek a leckének a függeléke segíthet ebben. Adj neki egy másolatot.

2. Nézzétek együtt át a 2. függeléket is, és magyarázd meg hogyan töltse ki. Adj ezekből is egy-egy példányt.

3. Hívd fel jövő héten és bátorítsd a bizonyságtevésre.

1. Függelék a 10. leckéhez:

Munkalap: “Személyes bizonyságtételem”

Feladat: Írd le kérlek a következő “címek” alapján hogyan tértél meg. Kérlek igyekezzél egy olyan nyelvezetet használni, amely érthető legyen a hitetleneknek. Ne legyen több 400-450 szónál!

1. Az én életem, mielőtt hittem volna az Úr Jézusban:

2. Hogyan ismertem meg az Úr Jézust, és ismertem fel, hogy szükségem van reá:

3. Hogyan fogadtam be az Úr Jézust életemben:

4. Az én életem az Úr Jézus befogadása után:

2a. Függelék a 10. leckéhez:

Bizonyságtevés

A bizonyságtevő élet előfeltételei a naponkénti szoros közösség az Úrral, a Szent Szellem vezetése alatt való élet és az nyitott ajtókért való ima. Imádkozzál alkalmakért a bizonyságtevésre, és találkozzál emberekkel. Mindkettő fontos: az imádkozás és a cselekvés.

A jobb áttekintésre:

1. Imádkozzál, hogy az Úr vezessen legalább egy emberhez, akinek bizonyságot tehetsz hitedről. Írd fel a nevét és az esetleges lehetőségeket amelyek jövő héten lesznek, hogy találkozzatok és evangélizáló beszélgetést folytassatok (például: közös étkezés kollégákkal, egy barátot vagy ismerőst felhívni vagy éppen egy idegennel kapcsolatba lépni).

2. Igyekezzél kapcsolatot tartani hitetlenekkel akiket kevésbe, vagy egyáltalán nem ismersz. Légy segítőkész, érdeklődő és próbálkozzál jó viszonyt felépíteni még akkor is, ha nem tudsz rögtön az evangéliumról beszélni.

3. Valld be az Úrnak a bizonyságtevéskor való félelmeidet és vedd igénybe az ő erejét, hogy előre mehess.

4. Tedd erőssé a kapcsolataidat egy-egy emberhez úgy, hogy igazi bizalom alakuljon ki, és a te bizonyságtevésednek jó esélyei legyenek a meghallgatásra és a komolyan vevésre.

5. Írd fel a neveket.

2b. Függelék a 10. leckéhez:

Bizonyság jegyzék

Neved:_____________________ Dátum ______________

Neve: ______________________ Tel szám: ____________

Cím: ____________________________________________

Milyen kapcsolatotok van:

Eredmény:

Utómunka (ha szükséges):

Utasítás a 11. Leckéhez

Szellem szerint élni

A Szent Szellem

Célok:

1. Bemutatni a Szent Szellem személyét és munkáját.

2. Bemutatni a szerepét a hívő ember életében és a Szent Szellemmel való beteljesedés fontosságát.

Eljárásmód:

1. Visszapillantás és ismétlés:

1. Beszélgessetek arról, ami az ő és a te életedben történt az utolsó találkozás óta.

2. Nézzétek át a személyes bizonyságtevését. Bátorítsd és adj javaslatokat.

3. Beszéljetek meg minden kérdést a naponkénti Biblia olvasásból és az alkalmazásokat.

4. Vegyétek át az igeverseket, de úgy, hogy megmondod a témát és a vers tartamát, és ő megmondja az Igehelyet és a verset.

1. Beszéljétek meg a leckét: “Szellem szerint élni”

2. Mutasd meg a fiatal hívőnek, hogy a Szent Szellem egy személy, amelynek értelme van (1Kor 2,11), érzelmei (Ef 4,30) és akarata (1Kor 12,11), hogy Ő Isten, a Szent Háromság harmadik személye (Csel 5,3-4). Értesd meg vele, hogy a Szent Szellem az ő tanítómestere (Ján 16,13), az ő közbenjárója (Róma 8,26-27), vezetője (Róma 8,14) és erőforrása (Csel 1,8). A Szent Szellem minden hívőben lakozik (1Kor 12,13), de nem minden hívő ember van beteljesedve Szent Szellemmel (Ef 5,18). Magyarázd meg egészen gyakorlatilag, hogyan lehet beteljesedni Szent Szellemmel (Gal 5,16; Róma 6,13) és mi ennek a következménye (Gal 5,22-23). Tedd figyelmessé, hogy meglássa, hogy a Szent Szellem soha sem magára utal, hanem Jézus Krisztusra (Ján 16,14).

Feladatok:

1. Miután átbeszéltétek a “személyes bizonyságát”, kérd meg ha szükséges, hogy dolgozza még egyszer át.

2. Igyekezzen jövő héten továbbmondani “személyes bizonyságát” egy nem hívőnek.

3. Erről a beszélgetésről készítsen egy bizonyságjegyzéket

Utasítás a 12. Leckéhez

Isten vezetése alatt élni

Isten akarata

Célok:

1. Bemutatni a annak fontosságát, hogy Isten akaratát a saját akarata fölé helyezze (ez akarati cselekvést követel).

2. Megmutatni, hogy Isten akarata nagy részben ki van jelentve a Bibliában ,és csak a mi engedelmességünket kéri.

3. Alapot adni neki, hogyan kutathatja Isten akaratát, hogy a keresztyén életében ne kerüljön mellékutakra.

Eljárásmód:

1. Visszapillantás és ismétlés:

1. Beszélgessetek arról ami az ő és a te életedben történt az utolsó találkozás óta.

2. Beszélgessetek a megtapasztalásokról a “személyes bizonyságtevés” elmondásakor. Nézzétek át a bizonyságjegyzéket.

3. Beszéljétek meg az ígéreteket, amelyekkel találkozott a naponkénti Bibliaolvasásban.

4. A megtanult igeverseket kihallgatni. Ismételjétek a régieket is.

1. Beszéljétek meg a leckét: “Isten vezetése alatt élni”

1. Olvassátok el Luk 9,23-at, és beszélgessetek az önmeg-tagadásról. Hangsúlyozd az önmegtagadás fontosságát, ami azt jelenti, hogy naponta alá rendeled a saját akaratodat Isten akaratának. Mond meg neki, hogy minden új napot rendeljen tudatosan alá Isten akaratának. Érintsetek ezzel kapcsolatban különös problémaköröket életéből.

2. Más területeken a Bibliában kitűnik világosan Isten akarata. A következő igehelyek példák erre (ki lehet egészíteni):

a). t 28,19-20

b). 2Kor 6,14

c). Gal 6,9-10

d). Ef 4,29

e). Ef 4,32

3. Bátorítsd, hogy amikor Isten akaratát kutatja, a következőképpen járjon el:

a). imádkozzál (Zsolt 143,8)

b). Olvasd az Igét. Próbálj általános alapelveket találni amelyeket valahogy alkalmazhatsz a te esetedben. Például: 1Kor 6,19-ben olvassuk, hogy testünket ne szennyezzük be, mert a Szent Szellemnek temploma.

c). Kérd ki a vének tanácsát (Zsid 13,17); az ő feladatukhoz tartozik, hogy útbaigazítást adjanak.

d). Mérd fel a előnyöket és a hátrányokat az esetleges döntésnek szem előtt tartva az előbbi dolgokat is.

e). Döntsél, és cselekedjél.

4. Isten vezetésével kapcsolatban, sok helytelen értelmezés is van. Mutasd meg a gyakoribb tévedéseket:

a). Az érzelmekre hallgatni. Fil 4,9; Ján 13,15-17 azt mutatják, hogy általában a helyes cselekedetek után jönnek a biztosító érzések.

b). Hitetleneknek, vagy szépen beszélő hívőknek a tanácsát vagy véleményét követni.

Feladatok:

1. Tegyél meg mindent, hogy úgy motiváld a fiatal hívőt, hogy ezentúl amikor döntenie kell vagy irányt keres, ne a világ nézetei és tanácsa után kérdezzen, hanem a Biblia bölcssége és mércéje után igazodjon.

2. Beszéljetek esetleges lehetőségekről, hogy tovább növekedjen, ha nyilvánít ilyen vágyat. Ajánlj neki Bibliacsoportokat vagy hogy személyesen találkozzon valakivel. Hangsúlyozd állandóan, hogy a tanult alapelveket mindig gyakorlatba kell ültetnie.

3. Tartsátok meg a kapcsolatot, hogy legyen közösségetek, bátorítsátok egymást és szolgáljatok egymásnak.

Table of Contents

Jean Gibson